open-index/open-wikipedia-markdown huggingface dataset:
Pelly Crossing

thumb|250px|Most cez rieku Pelly pri dedinke Pelly Crossing 

**Pelly Crossing** je malá obec ležiaca na križovatke cesty Klondike Highway s riekou Pelly v kanadskom teritóriu Yukon, 282 km severozápadne od Whitehorse a 254 km juhovýchodne od Dawson City. V roku 2003 mala 277 obyvateľov. Až 85 % obyvateľov obce sú Indiáni kmeňa Selkirk, ktorí patria do skupiny severní Tutchone.

Územie na dolnom toku rieky Pelly bolo od dávna obývané Indiánmi patriacim ku skupine severných Tutchone. Títo Indiáni boli kočovníci a menili počas roka svoje tábory v závislosti od zdroja potravy. Jedným z ich dočasných táborov bolo aj územie, na ktorom dnes leží Pelly Crossing. V päťdesiatych rokoch 20. storočia bola vybudovaná cesta Klondike Highway, smerujúca z Whitehorse do Dawson City. Na križovatke tejto cesty s riekou Pelly bolo vybudované stredisko pre jej výstavbu a zároveň kompa cez rieku Pelly. Po dobudovaní Klondike Highway zanikla osobná lodná doprava po rieke Yukon a osídlenia na brehu rieky, ktoré ležali mimo tejto cesty, postupne osireli. Tak postupne odišli obyvatelia z mestečka Fort Selkirk a väčšina z nich sa presťahovala do Pelly Crossing. Až 85 % obyvateľov obce sú Indiáni kmeňa Selkirk, ktorí aj riadia samosprávu obce.

V súčasnosti je rieka Pelly pri Pelly Crossing preklenutá mostom. Obec je dôležitým servisným centrom pre cestujúcich po Klondike Highway, pretože leží práve uprostred medzi Whitehorse a Dawson City. Zároveň je populárnym miestom pre vodákov ako štartovné miesto pre plavbu po Pelly River na kanoe, alebo motorovom člne.

## Externé odkazy
*oficiálna stránka (v angličtine)

Kategória:Obce v Kanade
Kategória:Yukon (teritórium)
Lišov

**Lišov** môže byť:

* obec na Slovensku v okrese Krupina, pozri Lišov (okres Krupina)
* mesto v Česku v okrese České Budějovice, pozri Lišov (okres České Budějovice)
Klondike Highway

**Klondike Highway** je 712 km dlhá cesta vedúca zo Skagway v štáte Aljaška v USA *(Highway 98)* cez hlavné mesto kanadského teritória Yukon *(Highway 2)* Whitehorse do Dawson City. Čiastočne kopíruje trasu používanú zlatokopmi počas zlatej horúčky na Klondike v roku 1898.

Klondike Highway začína v Skagway na pobreží Tichého oceánu. Po 24 km pretína v Bielom priesmyku pohorie Prímorské vrchy na hranici USA a Kanady. Krátky úsek 56 km vedie provinciou Britská Kolumbia, ale hlavná časť leží v teritóriu Yukon.

## Severná Klondike Highway

Severná Klondike Highway je úsek vedúci z Whitehorse do Dawson City. Pred vybudovaním Klondike Highway bolo cestné spojenie z Whitehorse do Dawson City veľmi nekvalitné a bez obáv ho mohli používať iba terénne vozidlá. V roku 1950 bola vybudovaná cesta z Whitehorse do Mayo cez obec Steward Crossing. V roku 1955 bola otvorená cesta medzi Steward Crossing a Dawson City. Do roku 1960 boli vybudované mosty v Carmacs cez rieku Yukon, Pelly Crossing cez rieku Pelly a Steward Crossing cez rieku Steward, ktoré nahradili dovtedajšie kompy. 

V roku 1978 bola cesta z Mayo do Dawson pomenovaná Klondike Highway. Až do roku 1979 bola Klondike Highway štrkovou cestou. Do roku 1982 bol vyasfaltovaný úsek po Carmacs a cesta bola dobudovaná až koncom 80-tych rokov.

## Južná Klondike Highway

Južná Klondike Highway je úsek vedúci zo Skagway do Whitehorse. Pôvodný úsek dlhý 33 míľ z Whitehorse do Carcross bol vybudovaný ako súčasť Alaska Highway v roku 1942, kým nebola v roku 1943 Alaska Highway presmerovaná okolo jazera Marsh. Výstavba úseku Carcross - Skagway začala v päťdesiatych rokoch 20. storočia. Po prerušení výstaby bola ukončená v roku 1978. Pôvodne bola vybudovaná hlavne pre turistické účely, ale po roku 1986 sa po zrušení železnice White Pass a Yukon Route stala dôležitou obchodnou cestou.
Úsek z Carcross do Skagway bol prebudovaný a vyasfaltovaný koncom 80-tych a začiatkom 90-tych rokov 20. storočia. 

Kategória:Cestná infraštruktúra v Kanade
Kategória:Doprava v Yukone
Kategória:Cesty v USA
Kategória:Doprava na Aljaške
Dobyvatelia stratenej archy

***Dobyvatelia stratenej archy*** je úspešný film od spoločnosti Paramount Pictures z roku 1981. Pod režisérskou taktovkou Stevena Spielberga vznikol fantasticko-dobrodružný príbeh hrdinského fiktívneho archeológa Indianu Jonesa, ktorého stvárnil herec Harrison Ford.

Námet na film vznikol, keď George Lucas hovoril Spielbergovi, že by rád vytvoril moderný dobrodružný film podľa vzoru seriálových filmov z 30. a 40. rokov 20. storočia. Lucas spolu s Philipom Kaufmanon vymyslel príbeh filmu a scenár napísal Lawrence Kasdan.

Indiana Jones je profesorom archeológie a zároveň získava archeologické artefakty pre svojho dobrého priateľa Marcusa Brodyho (Denholm Elliott), ktorý pracuje pre múzeum. Na jeho cestách ho sprevádza Marion Ravenwood (Karen Allen) a Sallah (John Rhys-Davies). Jeho úhlavným nepriateľom je Dr. René Belloq (Paul Freeman), ktorý zhromažďuje vzácne artefakty pre nacistov.

## Obsadenie

## Externé odkazy
* 
* 

Kategória:Indiana Jones
Kategória:Filmy z 1981
Kategória:Filmy USA
Kategória:Filmy režírované Stevenom Spielbergom
Kategória:Dobrodružné filmy
Kategória:Filmy podľa názvu
Zoznam egyptských pyramíd

thumb|Záber z balóna na pyramídy v Gíze (Spelterini, 1928)

**Zoznam egyptských pyramíd** v chronologickom poradí obsahuje okrem samostatných staroegyptských kráľovských pyramíd a pyramíd niektorých najbližších príslušníkov kráľovskej rodiny aj neidentifikované väčšie pyramídy, ploché kráľovské hrobky a mastaby, a slnečné chrámy, z časového obdobia od 3. dynastie po prvého panovníka 18. dynastie (okolo 26301525 pred Kr.). Pyramídy kráľovien, ktoré sú súčasťou alebo blízko komplexu hlavnej pyramídy panovníka, nie sú samostatne rozpísané.

V tabuľkách sú použité značky pre typy objektov: 10px – dokončená stupňovitá pyramída, 10px – nedokončená stupňovitá pyramída, 10px – dokončená pravá pyramída, 10px – nedokončená pravá pyramída, 10px – hrobka alebo mastaba, a 10px – slnečný chrám. Nasleduje fotka súčasného stavu, súčasný medzinárodne zaužívaný názov, preklad pôvodného mena objektu, meno staviteľa, dnešný názov lokality, obdobie vlády staviteľa (v rokoch pred Kr.), súčasný rozmer základne objektu (m), súčasná výška (m), prítomnosť kultovej pyramídy a počet pyramíd kráľovien, objem objektu (m³) a sklon stien. Nakoniec tu je stručný popis a významné fakty.

## Stará ríša
### 3. dynastia

### 4. dynastia

### 5. dynastia

### 6. dynastia

### 8. dynastia

## Prvé prechodné obdobie
### 9.–10. dynastia

## Stredná ríša
### 12. dynastia

### 13. dynastia

## Druhé prechodné obdobie a Nová ríša
### 17. a 18. dynastia

## Poznámky

## Pozri aj
* Lepsiusov zoznam pyramíd

## Literatúra
* 
* 
* 
* 
* 

Zoznam egyptských pyramíd
Egyptské pyramídy
Špinavá bomba

**Špinavá bomba** alebo **rádiologická zbraň**, je zbraň, ktorá spôsobuje zamorenie územia rozmetaním či rozprášením rádioaktívnych látok klasickou výbušninou alebo iným spôsobom. Jej účinok ako zbrane hromadného ničenia, je založený skôr na panike z choroby z ožiarenia a chaose pri evakuácii zo zamoreného prostredia ako na samotnom výbuchu, ktorý sotva spôsobí väčšie priame škody ako výbuch klasickej nálože. Veľmi nákladná však môže byť asanácia územia zasiahnutého rádioaktívnymi látkami, pretože môže mať veľmi veľký rozsah.

Výbušná špinavá bomba sa skladá z nálože konvenčnej trhaviny a rádioaktívneho materiálu (napríklad vyhorené palivo z jadrovej elektrárne).

Ide o zbraň, ktorá sa dá zostrojiť relatívne ľahko, pokiaľ sa teroristi zmocnia rádioaktívneho materiálu – pričom vôbec nemusí ísť priamo o veľmi dobre kontrolovaný a strážený štiepny materiál. Preto panuje obava, že sa môže stať zbraňou predovšetkým teroristov. V roku 1995 čečenskí teroristi umiestnili, ale neodpálili bombu z dynamitu a cézia 137 v Moskovskom parku Izmailovsky.

Nemusí pritom ísť len o výbušné zariadenie, pretože rádioaktívny materiál sa dá rozptýliť aj vo forme tekutiny či prachu. Z Ruska 90. rokov je známy prípad, kedy bol významný podnikateľ zlikvidovaný tým spôsobom, že do jeho pracovného stola bol umiestnený silný rádioaktívny žiarič a obeť následne zomrela na chorobu z ožiarenia. Širokú publicitu získal aj prípad ruského prebehlíka Litvinenka, ktorý bol otrávený rádioaktívnym polóniom.

Rádiologické zbrane môžu vyrobiť a použiť aj štáty a to spôsobom podobným, ako sa používajú zbrane chemické alebo biologické. Na prípravu rádiologickej zbrane postačuje dostatočne veľký a funkčný jadrový reaktor. Použitie rádiologických zbraní na „štátnej“ úrovni je pre napadnutý štát mimoriadne nebezpečné, pretože môžu byť použité relatívne veľmi čisté látky, účinné už vo veľmi malých dávkach a obťažne detegovateľné. Napríklad pri vdýchnutí alebo požití sú biologicky najúčinnejšie alfa-žiariče, pritom detekcia žiarenia alfa je celkom komplikovaný problém a vybavenie pre jeho presnú detekciu a dozimetriu má len niekoľko málo pracovísk. Bežne dostupné prostriedky armády a civilnej ochrany obvykle nepostačujú na detekciu a dozimetriu čistých alfa žiaričov.

Špinavá bomba
Špinavá bomba
Špinavá bomba
George Lincoln Rockwell

náhľad|George Lincoln Rockwell (1951)
**George Lincoln Rockwell** (* 9. marec 1918, Bloomington, Illinois – † 25. august 1967, zavraždený v Arlingtone, Virgínia) bol zakladateľ a vodca Americkej nacistickej strany (*American Nazi Party*) a pravdepodobne najznámejší americký neonacista.

Kategória:Narodenia v 1918
Kategória:Úmrtia v 1967
Kategória:Neonacisti
Kategória:Fašisti USA
Kategória:Kandidáti na prezidenta USA
Kategória:Osobnosti z Illinoisu
Kanoistika

[thumb|right|Slalomový kanál v [Augsburgu]]

**Kanoistika** je všeobecný názov pre vodný šport, ktorého názov je odvodený zo slova *Canoe*. Využíva dva základné typy plavidla – kajak a kanoe. Plavidlo sa dostáva do pohybu pomocou pádla. V kajaku sa používa pádlo s listami na oboch stranách, v kanoe len na jednej.

## Rozdelenie
left|30px
Rýchlostná kanoistika – preteká sa spravidla na stojatej vode alebo mierne tečúcej. Trať dlhá , ,  je po stranách ohraničená bójkami. Dlhšie trate , ,  a maratón (36 až ) sú vyznačené podľa profilu trate na jeden alebo viac okruhov. Špecifikom maratónu v kanoistike je prenáška. Tu pretekári musia vo vyznačenej časti trati bežať s pádlom a loďou v ruke. Plavidlá sú upravené pre jedného, dvoch alebo štyroch pretekárov. Pretekanie v kanoe je primárne mužský šport a olympijské hry nemajú kanoistické disciplíny pre ženy.

left|30px
Vodný slalom a zjazd – preteká sa na prírodne tečúcej rieke, alebo na umelom kanáli s rôzne voliteľnými stupňami obťažnosti. Pri vodnom slalome je trať vyznačená zelenými a červenými bránkami a jej prejdenie trvá priemerne 1 – 3 minúty, záleží od obťažnosti. Jazdec musí cez zelenú bránku prejsť v smere jazdy a cez červenú bránku proti smeru jazdy. Dotknutie sa bránky pri prejazde ňou sa podľa nových pravidiel trestá 2 sekundami, vynechanie bránky 50 sekundami. Plavidlá sú upravené pre jedného alebo dvoch pretekárov. Pri vodnom zjazde bránky nie sú. Prejdenie trate trvá priemerne 15 – 20 minút a preteká sa na iných druhoch lodí ako pri vodnom slalome.

## Iné projekty


Kategória:Vodné športy
Kategória:Olympijské športy
Adamov (okres České Budějovice)

right|thumb|Adamov - erb
**Adamov** je obec v okrese České Budějovice,  severovýchodne od centra Českých Budějovic a  severne od mesta Rudolfov. Má 171 domov, 494 obyvateľov a jeho katastrálne územie má rozlohu .

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Okres České Budějovice
Branišov (okres České Budějovice)

**Branišov** je obec v Česku v okrese České Budějovice. Leží  západne od centra Českých Budějovíc. V obci sa nachádza 60 domov a jej katastrálne územie má rozlohu . 1. januára 2012 tu žilo 233 obyvateľov, z toho 116 mužov a 117 žien, pričom priemerný vek v obci bol 37,1 roka (muži 35,7 roka, ženy 38,4 roka).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu České Budějovice
Libníč

**Libníč** je obec v Česku v okrese České Budějovice v Juhočeskom kraji. 31. decembra 2007 tu žilo 399 obyvateľov, z toho 218 mužov a 191 žien, pričom priemerný vek v obci je ??,? rokov (muži ??,? rokov, ženy ??,? rokov).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu České Budějovice
Geometria

**Geometria** (z gréckych slov *Geo* = zem a *metro* = miera) je disciplína matematiky prvýkrát spopularizovaná medzi starovekými Grékmi Tálesom (okolo 624-547 pred Kr.), ktorý sa zaoberal vzťahmi v priestore. Najstaršie známky geometrie sa dajú sledovať už v starovekom Egypte. Rindský papyrus popisuje zarážajúco presný spôsob výpočtu aproximácie Ludolfovho čísla, s chybou menšou ako jedna stotina. Rindský papyrus tiež popisuje jeden z prvých pokusov kvadratúry kruhu, ako aj istú analógiu kotangensu.

Ľudia zo skúsenosti alebo možno intuitívne charakterizujú priestor tými istými základnými vlastnosťami, ktoré sú zachytené axiómami geometrie. Z týchto axiómov a definícií bodu, priamky, krivky, povrchov a telies sa potom odvádzajú vety, ktoré tvoria teóriu geometrie.

Geometria bola jedna z prvých disciplín matematiky vôbec, čo je dané jej možnosťami okamžitej praktickej aplikácie. Takisto je to prvá disciplína, ktorá bola postavená na axiomatickej báze, ktorú rozpracoval Euklides. Grékov zaujímalo veľa otázok o konštrukciách pravítkom a kružidlom. Na ďalší významný pokrok v geometrii si však ľudstvo muselo počkať jedno tisícročie. Týmto pokrokom bola analytická geometria, v ktorej definujeme súradnicové sústavy a body reprezentujeme usporiadanými n-ticami. Táto algebrická reprezentácia umožnila doslova fascinujúce veci a okrem iného dovoľuje skonštruovať celkom nové geometrie odlišné od štandardnej euklidovskej.

Ústredný pojem v geometrii je *kongruencia*. V euklidovskej geometrii hovoríme, že dva útvary sú kongruentné, ak sa dá zobraziť jeden na druhý pomocou postupnosti symetrií, otočení a posunutí. 

Iné geometrie môžeme skonštruovať zvolením nového základaného vektorového priestoru (euklidovská geometria používa reálny euklidovský vektorový priestor so štandardnou euklidovskou metrikou) alebo zvolením novej grupy transformácií (euklidovská geometria používa nehomogénne ortogonálne transformácie). Druhý pohľad sa nazýva Erlangenský program. Vo všeobecnosti zrejme platí, že čím viac kongruencií máme, tým menej invariantov bude existovať. Napríklad v afinnej geometrii sú povolené všetky lineárne transformácie a tak vzdialenosti a uhly už nie sú invarianty (ale kolinearita je).

Diskrétna forma geometria spadá pod Pickovu vetu. Pickova veta používa bodkovaný papier a dáva vzorec na výpočet obsahu zložitých útvarov.

## Názory filozofov na geometriu
### Klein
Geometria je podľa Kleina teória invariantov určitej grupy transformácií (zobrazení).

### Táles
Táles, ktorý prvý navštívil Egypt, priniesol do Grécka geometriu.

## Referencie

## Externé odkazy
* What Is Geometry?
* Geometria An online tool to compute lines, surfaces and volumes of the main plane and solid figures, through direct and indirect formulas.
* Geometry Step by Step from the Land of the Incas by Antonio Gutierrez.
* Geometry. From Interactive Mathematics Miscellany and Puzzles
* Islamic Geometry
* Stanford Encyclopedia of Philosophy:
** Finitism in Geometry
** Geometry in the 19th Century
* 
* 


Kategória:Matematika
Romulus Augustus

**Flavius Romulus Augustus**, často nazývaný **Romulus Augustulus** (Augustulus je zdrobnenina od Augustus = Vznešený), (* asi 461 – 463 – † asi po 507) bol posledným cisárom Západorímskej ríše. Iróniou osudu sa volal Romulus ako legendárny zakladateľ Ríma a zároveň Augustus ako prvý rímsky cisár.

Jeho otec Orestes, pôvodom z Panónie, dávnejšie pôsobil v službách Atilu ako jeho tajomník a diplomat, potom bol dôstojníkom v rímskej armáde. Roku 475 ho západorímsky cisár Julius Nepos povýšil do hodnosti *[[magister militum]]* a patricija a urobil ho veliteľom germánskych žoldnierov – foederátov – v Itálii. Aby si Orestes získal ich podporu pri realizácii svojho úmyslu ovládnuť Západorímsku ríšu, sľúbil im tretinu územia Itálie. 

Orestes 28. augusta 475 prevzal moc v Ravenne, ktorá bola od roku 402 sídlom západorímskych cisárov, a prinútil Julia Nepota k úteku cez more do Dalmácie. Za cisára vyhlásil 31. októbra 475 svojho syna Romula. Keďže ten nebol plnoletý a nemohol sám vládnuť, skutočným panovníkom sa stal jeho otec. 

Necelý rok po uchopení moci predstúpila pred Oresta delegácia germánskych foederátov s požiadavkou o pridelenie sľúbeného územia. Keď to odmietol, foederáti sa vzbúrili. Svojho vodcu Odoakera 23. augusta 476 vyhlásili za kráľa. Oresta 28. augusta 476 pri Piacenze zajali a hneď aj popravili. 

Odoaker sa zmocnil Ravenny, Romula Augusta zajal a prinútil vzdať sa trónu. Odoaker nedosadil bábkového cisára, ani proti germánskej nadvláde už nikto nepovstal, preto sa touto udalosťou zo 4. septembra 476, alebo roku 1229 od založenia Ríma, ako sa vtedy počítalo, skončili dejiny Západorímskej ríše. V tom čase však neznamenala žiadny významný prelom. 

Odoaker ušetril život Romula Augusta a poslal ho do exilu k príbuzným do Kampánie; niektoré zdroje uvádzajú, že mu dokonca pridelil ročnú penziu. Ďalšie roky prežil Romulus Augustus v opevnenej vile Castellum Lucullanum na ostrovčeku v neapolskom prístave. Posledná zmienka, ktorá sa k nemu môže vzťahovať, je z roku 507.

Podľa niektorých historikov bol posledným právoplatným rímskym cisárom Julius Nepos, ktorý vládol v Dalmácii, až kým ho roku 480 nezavraždili.

## Iné projekty

Kategória:Cisári starovekého Ríma
Koceľ

[náhľad|Knieža Koceľ v parlamente [Srbsko|Srbska v Belehrade.]]

**Koceľ** (*Kocelj*, *Gozil*, *Chozil*, *Chezilo*, *Chezul*) (* ? – † 876) bol v rokoch 861876 kniežaťom Blatenského kniežatstva.

Koceľ bol synom nitrianskeho kniežaťa Pribinu a jeho bavorskej manželky. Dostal bavorské meno Gozil (Chozil), ktoré užíval v slovienskej podobe Koceľ. Jeho synom bol pravdepodobne Braslav.

Po smrti svojho otca sa asi v roku 861 stal kniežaťom v Blatenskom kniežatstve, predtým (najneskôr roku 850) bol grófom, pravdepodobne Blatenského grófstva (časť Blatenského kniežatstva).

Zohral významnú rolu v podpore kresťanstva, keď v roku 867 vo svojom sídle na Blatnohrade v Panónii hostil Konštantína-Cyrila a Metoda. Solúnski bratia získali Koceľa pre myšlienku šírenia slovienskej liturgie a na Blatnohrade vyučili asi päťdesiat žiakov.

Na prelome rokov 869/870 pápež Hadrián II. aj na žiadosť Koceľa vysvätil Metoda za arcibiskupa Panónie. Pozornosti kúrie na jeho panstvo sa nevyhol ani v nasledujúcich rokoch. Pred 14. májom 873 mu poslal nový pápež Ján VIII. list, v ktorom ho osobitne upozorňuje, aby sa jeho panstvo očistilo od smilstva a iných zvyšných pohanských zvykov. Medzitým poslal mu ešte jeden osobitný list v ktorom menuje dvoch mužov, zrejme jeho veľmožov, ktorí podviedli svoje ženy. Žiada od Koceľa, aby zamedzil ich rozvedeniu a podobne postupoval aj v iných podobných prípadoch. Z oboch listov je zrejmé, že kúria mala veľmi dobre zmapovanú situáciu v Panónii. Tá jednak súvisí aj so zahraničnopolitickou situáciou. Koceľ bol podriadený Východofranskej ríši a tým ľahšie prechádzali informácie do Ríma, než z iných, neobsadených oblastí ako napr. z Veľkej Moravy.

Príčina smrti kniežaťa Koceľa je zahalená tajomstvom. Po jeho smrti zdedili jeho kniežatstvo synovia Viliama a Engelšaka. Nie však na dlho, v rokoch 882884 vykonal kráľ Svätopluk niekoľko politických čistiek na bývalom Koceľovom panstve a následne i toto jeho územie pripojil k Veľkomoravskej ríši.

## Literatúra
* 

Kategória:Úmrtia v 876
Kategória:Vládcovia Slovenska
Kategória:Osobnosti na slovenských poštových známkach
Římov (okres České Budějovice)

**Římov** je obec v okrese České Budějovice, asi  južne od Českých Budějovíc v nadmorskej výške . Jej katastrálne územie má rozlohu  a žije tu  obyvateľov (**). Skladá sa z častí Branišovice, Dolní Stropnice, Dolní Vesce, Horní Vesce, Kladiny a Římov. V obci sa nachádza pútnický kostol Svätého Ducha a železničné múzeum Roubenka, v okolí obce je krížová cesta a vodná nádrž Římov.

## Referencie


## Pozri aj
* Zoznam obcí v Česku

## Externé odkazy
* http://www.rimov.cz/
* http://www.jiznicechy.org/cz/kost/rimov.htm 
* http://www.zamky-hrady.cz/5/rimov.htm

## Iné projekty

Kategória:Obce okresu České Budějovice
Kategória:Katolícke pútnické miesta
Kategória:Pútnické miesta v Česku
Lance Armstrong

[thumb|250px|Lance Armstrong na [Tour de France]]

**Lance Edward Armstrong** (rodený **Lance Edward Gunderson**; * 18. september 1971, Richardson, Texas, USA) je bývalý americký profesionálny cyklista.

## Životopis

Lance začal s cyklistikou v štrnástich rokoch. K profesionálom prešiel v auguste 1992. Pôsobil vo viacerých tímoch: 1992 – 1996: Motorola, 1997: Cofidis, 1998 – 2004: US Postal, od 2005: Discovery Channel.

Lance Armstrong sa najprv venoval triatlonu, ktorý mu dodal odolnosť a výkonnosť. Už vtedy sa však špecializoval na cyklistiku. V roku 1993 sa prvýkrát zúčastnil na Tour de France. Ako nositeľ dresu šampióna Spojených štátov vyhral etapu do Verdunu. Niekoľko týždňov potom v nórskom Osle, vo svojich 23 rokoch sa stal najmladším víťazom svetového šampionátu v histórii cyklistiky. V roku 1995 vyhral na Tour de France svoju druhú etapu do Limoges. Lance symbolicky zdvihol prst k nebu, akoby chcel povedať, že toto víťazstvo je pre jeho kolegu z tímu, Fabia Casartelliho, ktorý sa stal obeťou smrteľného pádu pri zjazde z vrchu Portet d’Aspet tri dni predtým.
 
V roku 1996 oznámil prechod k tímu Cofidis. Ale v októbri 1996 mu diagnostikovali rakovinu semenníkov, ktorá zmarila jeho účinkovanie v ďalších súťažiach. Jeho lekár mu dával šancu nie vyššiu ako 50 percent. Po dlhej liečbe, chemoterapii a množstve vyšetrení sa v roku 1998 vrátil k bicyklu a podpísal kontrakt s tímom US Postal. 

Jeho vychudnutá postava mu však nepomáhala získať predošlé výsledky. V priebehu liečby stratil všetku svalovú hmotu. Začal spolupracovať s novým teamovým manažérom, Johanom Bruyneelom, ktorý mu dodal potrebnú motiváciu, zmenil tréning a prípravu a zlepšil jeho techniku. Od roku 1999 sa zaujímal len o Tour de France. Tieto preteky vyhral sedemkrát po sebe v rokoch 1999 až 2005 (zvíťazil v 22 individuálnych etapách, 83 dní bol v žltom drese). 19. apríla 2005 oznámil, že odchádza z profesionálnej cyklistiky a ide do cyklistického dôchodku. 

Založil nadáciu na výskum proti rakovine s názvom Lance Armstrong Foundation. V roku 2008 ohlásil návrat do profesionálnej cyklistiky. Ako hlavný dôvod svojho rozhodnutia uviedol propagáciu svojej nadácie a boj proti rakovine. V januári 2009 sa po viac ako troch rokoch zúčastnil prvých pretekov (Tour Down Under v Austrálii) vo farbách tímu Astana. Sezónu 2010 Lance strávil už v domácom tíme Radioshacku a v júli 2010 šiel svoju poslednú Tour de France, ktorá sa mu aj kvôli viacerým pádom príliš nevydarila.

## Doping
Armstrong sa podľa priznania dopustil porušenia viacerých anti-dopingových pravidiel. Medzinárodná cyklistická federácia mu v roku 2012 odobrala všetky tituly z Tour de France. Dostal doživotný zákaz pretekať a od 1. augusta 1998 je diskvalifikovaný z výsledkov pretekov.

## Najväčšie víťazstvá
Tituly z Tour de France z rokov 1999 – 2005 mu Medzinárodná cyklistická federácia odobrala na návrh agentúry USADA pre podozrenie z užívania zakázaných látok.

## Referencie

## Iné projekty

## Externé odkazy
* ŽivotopLancea Armstronga na Sports-Info 

Kategória:Cyklisti USA
Kategória:Ateisti USA
Kategória:Osobnosti z Texasu
Vidov

**Vidov** () je obec v Česku v okrese České Budějovice v Juhočeskom kraji na pravom brehu rieky Malše. K 1. januáru 2013 tu žilo 536 obyvateľov.

## Dejiny
Oblasť Vidova bola obývaná už v dobe predhistorickej, o čom svedčia pozostatky mohylového pohrebiska z ranej doby bronzovej v lokalite *Panský les* juhovýchodne od obce.

Prvá písomná zmienka o obci pochádza z roku 1357. V rokoch 1490 až 1611 vlastnili Vidov Rožmberkovci. Do zrušenia poddanstva roku 1848 prináležal Vidov ku třeboňskému panstvu. Od roku 1850 bola dedina najprv súčasťou obce Staré Hodějovice, na sklonku storočia (1887) prešla pod obec Plav. V rokoch 1924 až 1943 bol Vidov samostatnou obcou, potom nakrátko pričlenený k obci Doubravice, znovu samostatný v rokoch 1945 až 1952. Medzi rokmi 1953 až 1990 tvoril Vidov časť obce Roudné, terajšia samostatnosť sa datuje od 24. novembra 1990.

V druhej polovici 20. storočia bola v obci vybudovaná úpravňa vody pre České Budějovice, ktorá začala prevádzku v roku 1966. Po vybudovaní Římovskej priehrady a novej úpravne v blízkom Plav] bola táto úpravňa opustená a v súčasnosti je využitá len z časti a zvyšok chátra.

V obci pôsobí Spolok priateľov Vidova a okolia. Každoročne sa tu usporadúva tradičné „zelnobraní“.

## Referencie


## Iné projekty

## Externé odkazy
* Oficiálna stránka

thumb|left|Katastrálne územie Vidova

Kategória:Obce okresu České Budějovice
Vráto

**Vráto** () je obec v okrese České Budějovice. Leží medzi Českými Budějovicami a Rudolfovom, má 69 domov, 200 obyvateľov a jej katastrálne územie má rozlohu .

## Referencie


## Pozri aj
* Zoznam obcí v Česku

## Externé odkazy
* Oficiálna stránka obce
Čierna obrazovka smrti

**Čierna obrazovka smrti** je slangové označenie chybového hlásenia, ktoré operačný systém zobrazí v situácii, kedy došlo k závažnej systémovej chybe, z ktorej nie je schopný sa zotaviť. Je používaný v operačných systémoch:
* Microsoft Windows 3.x, 
* OS/2.

## Pozri aj
* Modrá obrazovka smrti
* Červená obrazovka smrti

Kategória:Počítačová terminológia
Červená obrazovka smrti

náhľad|Červená obrazovka smrti
**Červená obrazovka smrti** je slangové označenie chybového hlásenia, ktoré zobrazovala prvá beta verzia operačného systému Windows Vista (v tom čase bol označovaný ako Longhorn). Hlásenie systém zobrazil v situácii, kedy došlo k závažnej systémovej chybe, z ktorej nie je schopný sa zotaviť. Chybu v hlásení systém označil ako „really bad errors“ (skutočne zlé chyby), nebolo však jasné, čo to presne znamená.

## Pozri aj
* Modrá obrazovka smrti
* Čierna obrazovka smrti

## Externé odkazy
* Pôvodná správa od zamestnanca Microsoftu
* Ďalší opis

Kategória:Počítačová terminológia
Taktika motti

**Taktika motti** (fínsky *mottisota*) je špecifická bojová taktika vyvinutá fínskou armádou pre boj v neprehľadnom teréne so zlým stavom komunikácií. Bola úspešne aplikovaná počas bojov s Červenou armádou za Zimnej vojny a v prvej fáze Pokračovacej vojny.

## Pôvod mena
Motti označuje vo fínčine hromadu zrúbaného dreva pripraveného na spracovanie a odvoz. Vo vojenskom žargóne označuje obkľúčené enklávy nepriateľov, ktoré taktika motti prechodne produkuje.

## Opis taktiky
Daná taktika sa ideálne hodí na ťažko priechodný terén, kde neexistencia komunikácií nepripúšťa plné rozvinutie nepriateľa a dostatočné zabezpečenie jeho pozície a krídel. Ráta sa s tým, že nepriateľ sa počas postupu vpred roztiahne pozdĺž komunikácie a že sa jeho postup nakoniec na vhodnom mieste podarí zastaviť. Potom prichádza protiúder, počas ktorého fínska armáda využije svoju vysokú mobilitu v ťažkom teréne. Za ideálny bol považovaný nočný protiúder, kedy jednotky Sissi prenikli pomedzi opevnené defenzívne posty nepriateľa, zlikvidovali hliadky a infiltrovali kľúčové pozície. Nasledoval zdrvujúci útok, ktorého výsledkom bolo rozbitie útvaru nepriateľa do jednotlivých enkláv. Potom nasledovala ich postupná likvidácia.

## Historické príklady
Za učebnicový príklad aplikácie taktiky motti je považované zničenie elitnej 44. divízie Červenej armády v bitke o Suomussalmi a niektoré časti bitiek v roku 1941 pri ofenzíve v Ladožskej a Východnej Karélii a na Karelskej úžine. 

Ďalej bola táto taktika úspešne použitá a dokončená v decembrových a januárových bojoch Zimnej vojny na severnom brehu Ladožského jazera, aj keď tu už nemôžeme hovoriť o učebnicovej ukážke, lebo taktika motti predpokladá zničenie enkláv bezprostredne po ich vytvorení – t. j. počas niekoľkých dní, zatiaľ čo tu sa ich likvidácia pretiahla na týždne, čo bolo spôsobené jednak nedostatkom mužov a ťažkých zbraní na fínskej strane, jednak tým, že rozbitie nepriateľských kolón nebolo ideálne a niektoré enklávy boli príliš veľké. Likvidácia väčšej časti z nich tak bola odložená s cieľom oslabiť ich v mraze a vyhladovať.

Príkladom nie celkom úspešnej, respektive nedokončenej taktiky motti je bitka v sektore Kuhmo, kde sa elitnú 54. divíziu Červené armády podarilo obkľúčiť, ale rozbitie jej útvaru bolo nedostatočné a nepodarilo sa dosiahnuť jej úplné zničenie. Je potrebné dodať, že situácia tu bola komplikovaná sovietskymi posilami, ktoré neumožnili Fínom uvoľniť pre likvidáciu obklúčeného nepriateľa dostatočne silné jednotky.

Kategória:Vojenská taktika
Kategória:Druhá svetová vojna
Kategória:Vojsko vo Fínsku
Pí (grécke písmeno)

50px|left

**Pí** (veľké písmeno **Π**, malé **π**) je 16. písmeno gréckej abecedy. Na Slovensku sa najčastejšie používa na označenie Ludolfovho čísla.

## Iné projekty

Kategória:Grécke písmená
Vojnová hra

**Vojnová hra** je jednou z metód plánovania, trénovania a testovania taktiky a stratégie.

Vojnové hry existujú dlhšie ako počítače a používali sa a aj sa používajú úplne profesionálne v armádach.

## Matematika

Oblasť matematiky, ktorá sa používa pri vojnových hrách, sa nazýva teória hier a obsahuje umelú inteligenciu a genetické algoritmy (pod prezývkou mutácia).

## História

### Začiatky

Najstaršie známe vojnové hry poznáme zo starej Číny spred zhruba 3000 rokov.

Prvé známe príklady z Európy sú z doby Starých Rimanov, ale je možné, že aj u starých Egypťanov. 

Prvé vojnové hry sa hrali na veľkom stole s figúrkami, kde sa odskúšavali všetky kombinácie ťahov nepriateľa a vlastných. Napríklad nemecká armáda mala hromadu oddelení, ktoré nerobili nič iné ako hrali tieto hry a vypracovávali dostupné správy a možné postupy (samozrejme prísne tajné), ktoré si pre danú operáciu vyzdvihol ten-ktorý veliteľ.

### Moderná doba
Dnes sa na vojnové hry používajú samozrejme aj počítače. Dokonca už sa dajú hrať (v primitívnej forme) doma a to nielen taktika boja jednotiek ale aj taktika boja jednotlivcov  – napr. americká námorná pechota používa hry typu Doom, Quake a Counter Strike na taktický a koordinačný výcvik – dôvodom je nízka cena takéhoto vybavenia a vysoká tréningová účinnosť.

Kategória:Vojenská taktika
Kategória:Hry
12 Victoria

**12 Victoria** je veľká planétka v hlavnom pásme asteroidov.

## Iné projekty

## Externé odkazy

Victoria
Kategória:Astronomické objekty objavené v roku 1850
Klondike (oblasť)

náhľad|250px|Údolie potoka Hunker Creek

**Klondike** je oblasť v teritóriu Yukon v severozápadnej Kanade, východne od hraníc s Aljaškou. Rozprestiera sa okolo rieky Klondike, ktorá sa vlieva do rieky Yukon pri meste Dawson.

## Zlatá horúčka

Klondike je známy hlavne kvôli zlatej horúčke, ktorá začala v roku 1897 a v priebehu dvoch rokov aj skončila. Zlato sa však v oblasti ťažilo a ťaží aj naďalej, väčšinou priemyselným spôsobom, okrem prestávky koncom 60. a začiatkom 70. rokov 20. storočia.

## Referencie

Kategória:Yukon (teritórium)
Celibát

**Celibát** () alebo **bezženstvo** znamená sexuálnu zdržanlivosť, zrieknutie sa akéhokoľvek druhu sexuálnej aktivity. V rímskokatolíckej cirkvi k tomuto zaväzuje najskôr druhý lateránsky koncil (1139) všetkých držiteľov vyšších svätení (diakon, kňaz a biskup). Výnimku tvoria až od druhého vatikánskeho koncilu diakoni, ktorí môžu byť vysvätení ako ženatí muži zrelého veku. V gréckokatolíckej cirkvi aj iných východných cirkvách môžu byť ženatí muži vysvätení aj na kňazov, biskupi musia byť slobodní. Na niektorých územiach však bol v minulosti celibát kňazov východným katolíckym cirkvám vnútený rímskym apoštolský stolcom.

V protestanských cirkvách je celibát kazateľov nepovinný, odporúčaný je manželský stav.

## Dôvody pre celibát
* zdravotné: forma antikoncepcie, spôsob ako sa vyhnúť pohlavne prenosným chorobám
* náboženské: vôľa koncentrovať sa na iné záležitosti (napr. sociálne, religiózne)
* filozoficko-sociálne: napr. odmietanie rozmnožovať sa kvôli premnoženiu človeka na planéte
* nezáujem o sex
* ochrana cirkevného majetku. V súčasnosti sa však ukazuje, že ochrana cirkevného majetku nie je dôvodom pre celibát, nakoľko kňazi cirkevné majetky nevlastnia, len ich spravujú.

## Zdroj
* Georg Denzler - *Dejiny celibátu* (české vydanie), Centrum pro studium demokracie a kultury, Brno, 2000

Kategória:Kresťanstvo
Kategória:Sexuológia
Kategória:Sexuálna abstinencia
Kategória:Sexualita v kresťanstve
Ševětín

**Ševětín** je mestys v okrese České Budějovice. Jeho katastrálne územie má rozlohu  a žije tu  obyvateľov (**).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu České Budějovice
Condoleezza Riceová

**Condoleezza Riceová** (* 14. november 1954, Birmingham, Alabama, USA), niekedy dôverne nazývaná **Condi**, je americká politička. Pôsobila vo funkcii ministerky zahraničných vecí () v administratíve George W. Busha v jeho druhom funkčnom období. V predchádzajúcej vláde Georga W. Busha pracovala ako poradkyňa pre národnú bezpečnosť, ministrom zahraničia bol v tej dobe Colin Powell.

Je dcérou nemajetného kňaza a vyrastala na juhu USA v dobe končiacej rasovej segregácie. Študovala na univerzite v Denveri, kde ju učil Josef Korbel, otec Madeleine Albrightovej; práve vďaka nemu sa začala zaoberať medzinárodnými vzťahmi a politikou ZSSR. V roku 1981 tu získala doktorát. Témou jej dizertačnej práce bol vzťah armády a politiky v Česko-Slovensku.

V roku 1984 publikovala štúdiu o vzťahu česko-slovenskej armády a ZSSR.

26. januára 2005 nahradila Colina Powella na poste ministra zahraničných vecí , čím sa stala prvou Afroameričankou (ako žena celkovo druhou osobou čiernej pleti na tomto poste po Powellovi), a druhou ženou (po Madeleine Albrightovej) na uvedenom poste.

## Pôvod neobvyklého mena
Matka Riceovej bola učiteľka hudby – vyučovala hru na klavíri. Pre svoju dcéru vymyslela meno *Condoleezza*. Pochádza z talianskeho výrazu *con dolcezza* – (hrať) so sladkosťou.

## Referencie


## Iné projekty

Kategória:Osobnosti z Birminghamu (Alabama)
Kategória:Političky USA
Kategória:Laureáti Radu vychádzajúceho slnka
Kategória:Členovia Republikánskej strany (USA)
Kategória:Politici afroamerického pôvodu
Kategória:Ministri zahraničných vecí USA
Kategória:Ministerky
Kategória:Osobnosti USA afroamerického pôvodu
Kategória:Nositelia Radu Stará planina
Donald Rumsfeld

**Donald Henry Rumsfeld** (* 9. júl 1932, Evanston, Illinois – † 29. jún 2021, Taos, Nové Mexiko) bol minister obrany USA od 20. januára 2001 do 18. decembra 2006. Pôsobil vo vláde prezidenta Georga W. Busha ako v poradí 21. minister obrany a zároveň bol najstaršou osobou zastávajúcou túto pozíciu. Pôsobil aj vo vláde Geralda Forda ako 13. minister obrany v rokoch 1975 až 1977, čím bol zároveň najmladšou osobou na tomto poste.

Od roku 1954 bol ženatý s manželkou Joyce. Mali tri deti a 6 vnúčat.

## Referencie

## Iné projekty

Kategória:Politici USA
Kategória:Ministri obrany Spojených štátov
Kategória:Laureáti Radu vychádzajúceho slnka
Kategória:Členovia Republikánskej strany (USA)
Kategória:Absolventi Princeton University
Kategória:Nositelia Presidential Medal of Freedom
Kategória:Osobnosti USA nemeckého pôvodu
Kategória:Osobnosti z Evanstonu (Illinois)
Kategória:Veľvyslanci Spojených štátov pri Organizácii Severoatlantickej zmluvy
Kategória:Nositelia veľkokríža Radu za zásluhy Poľskej republiky
Paul O’Neill

**Paul Henry O'Neill** (* 4. december 1935, St. Louis, Missouri, USA† 18. apríl 2020, Pittsburgh, Pensylvánia) bol americký politik, 72. minister financií vo vláde prezidenta Georga W. Busha. Odstúpil v decembri 2002 kvôli nesúhlasu zvyšku vlády s jeho politikou.

Pred svojim vstupom do politiky pôsobil v pittsburskej priemyselnej spoločnosti *Alcoa* a bol riaditeľom RAND Corporation.

## Referencie


## Iné projekty

## Externé odkazy
* Paul O’Neill 

Kategória:Politici USA
Kategória:Členovia Republikánskej strany (USA)
Kategória:Osobnosti zo St. Louis
Synagóga

[náhľad|200px|[Veľká synagóga (Plzeň)|Veľká synagóga v Plzni je treťou najväčšou na svete.]]
[náhľad|200px|[Praha|Pražská Staronová synagóga z konca 13. storočia je najstaršou fungujúcou synagógou v Európe.]]
[náhľad|200px|Jarmulka a [menora]]
[náhľad|200px|Interiér synagógy v [Budapešť|Budapešti]]
[náhľad|200px|Synagóga  v [Prešov|Prešove je na svete známa ako sídlo Barkányho zbierky.]]

**Synagóga** (z gréckeho *synagogé* - zhromaždenie) je objekt určený na konanie židovských náboženských zhromaždení a náboženského vyučovania. Zhromaždenie zahŕňa spev, modlitby, čítanie a výklad Písma. Na rozdiel od kresťanského kostola nejde o vysvätený priestor, preto synagógou môže byť hociktorá budova, ak spĺňa isté požiadavky.

Po hebrejsky sa synagóga nazýva *bejt ha-kneset* / בית הכנסת – miesto zhromaždenia. Synagógy vznikli v židovskej diaspóre ako školy a náboženské strediská (modlitebne). 
Slúžia okrem iného ako pripomienka jeruzalemského chrámu, je orientovaná svätostánkom k Jeruzalemu a niekedy je nazývaná tempel. Delí sa na modlitebný priestor (hlavná svätyňa) a menšie priestory na štúdium, ktoré sa nazývajú *bejt midraš* (Dom výuky). Niektoré synagógy majú bočnú tribúnu pre ženy. V zvláštnej schránke sa uchováva zvitok Tóry, je krytý chrámovou oponou, v jeho blízkosti svieti večné svetlo. Budovu zdobí menora (sedemramenný svietnik). Uprostred synagógy je vyvýšené miesto (almemor) s čitateľským pultom (šulchan) pre predčítanie tóry. Najstaršie doložené synagógy pochádzajú z Egypta, z 3.stor. pred Kr. 

Konzervatívni židia nazývajú synagógu „synagóga“, ostatní používajú skôr „Bejt Kneset“.

V synagógach sa konajú aj podujatia obce, vzdelávanie dospelých, prípadne slúžia aj ako školy hebrejčiny pre školopovinné deti.

Najväčšia synagóga na svete je Emanuelova synagóga v New Yorku. Do roku 2006 bola druhou najväčšou synagógou na svete a zároveň prvou najväčšou v Európe Budapeštianska synagóga. No v roku 2006 bola pri príležitosti 68.výročia Krištáľovej noci postavená a vysvätená ešte väčšia synagóga v Mníchove, ktorej dodnes patrí prvenstvo.

## Pozri aj
* :Kategória:Synagógy na Slovensku

## Iné projekty
.

Kategória:Judaizmus

Kategória:Inštitúcie židovských obcí
Klondike

**Klondike** môže byť:

* rieka tečúca centrálnou časťou kanadského teritória Yukon, pozri Klondike (rieka)
* oblasť v centrálnej časti kanadského teritória Yukon v okolí rieky Klondike, pozri Klondike (oblasť)
* skrátene zlatá horúčka na Klondiku
* kanadsko-americký televízny seriál z 2014, pozri Klondike (seriál)
* prenesene: niečo, na čom sa (údajne) dá rýchlo a masovo zarobiť veľa peňazí
Proton

**Proton** môže byť:

* chybne napísaný názov elementárnej častice, pozri protón
* rodina sovietskych, neskôr ruských nosných rakiet, pozri Proton (nosná raketa), a jednotlivé rakety z tejto rodiny
** Proton
** Proton-K
** Proton-K Blok D
** Proton-K Blok DM
** Proton-K Briz-M
** Proton-M Briz-M
Klondike (rieka)

thumb|200px|Pohľad z mosta na Dempster Highway na rieku Klondike

**Klondike** je rieka tečúca centrálnou časťou teritória Yukon a vlievajúca sa do rieky Yukon pri meste Dawson.

Klondike pramení v pohorí Ogilvie Mountains. Podľa rieky bola pomenovaná okolitá oblasť a tak isto aj jedna z najväčších svetových zlatých horúčok je známa pod menom zlatá horúčka na Klondike.

## Iné projekty

Kategória:Rieky v Yukone
Kategória:Povodie Yukonu
John William Snow

**John William Snow** (* 2. august 1939, Toledo, Ohio, USA) bol 73. minister financií USA. Pôsobil vo vláde Georga W. Busha od 3. februára 2003 do 28. júna 2006.

## Iné projekty

Kategória:Členovia Republikánskej strany (USA)
Kategória:Ministri financií USA
Kategória:Osobnosti z Toleda (Ohio)
John Ashcroft

**John David Ashcroft** (* 9. máj 1942) bol 79. minister spravodlivosti USA. Pôsobil v prvej administratíve prezidenta Georga W. Busha od roku 2001 do roku 2005.

## Referencie

Kategória:Politici USA
Kategória:Ministri spravodlivosti USA
Kategória:Členovia Republikánskej strany (USA)
Kategória:Osobnosti zo Chicaga
Alberto R. Gonzales

**Alberto R. Gonzales** (* 4. august 1955, San Antonio, Texas, USA) bol minister spravodlivosti USA. Bol prvým ministrom hispánskeho pôvodu na tomto poste.

## Iné projekty

Kategória:Členovia Republikánskej strany (USA)
Kategória:Osobnosti zo San Antonia (Texas)
Wikicitáty

**Wikicitáty** () je zbierka citátov a prísloví v rôznych jazykoch. Je to jeden z projektov nadácie Wikimedia. Projekt bol spustený 27. júna 2003, pôvodne v angličtine.

Námety sú rozdelené podľa krajín, osobností, literárnych diel, profesií, tém a kategórií (epitafy, slávne výroky a pod.).

Od iných online zbierok citátov sa Wikicitáty odlišujú tým, že ako jedny z mála umožňujú prispievanie návštevníkom a požadujú presné zdroje pre každý citát, ako aj korekcie pre nesprávne priradené citáty. Články Wikicitátov sú prepojené s článkami významných osobností na Wikipédii.

Sprvu bol projekt vytvorený výhradne v angličtine, neskoršia expanzia ďalších jazykov začala v júli 2004.

## História
náhľad|Vývoj ôsmich najväčších Wikicitátov
Míľniky vo vytváraní článkov zobraté z WikiStats.

## Referencie

## Iné projekty

## Externé odkazy
* Slovenské Wikicitáty
* Medzinárodná verzia

## Zdroj

Kategória:Wikimedia projekty
Dopravár (folklórny súbor)

**Dopravár** je folklórny súbor, ktorý bol založený v Bratislave vo februári 1973 pod názvom *Dunaj*. V roku 1975 sa už pod menom *Dopravár* zúčastnil celoštátnej súťaže v Havířove. 

V roku 1979 mal Dopravár už 70 členov a umeleckým vedúcim sa stal Ján Jamriška. Po ňom a Dušanovi Púpalovi bol od roku 1982 umeleckým vedúcim a choreografom Stanislav Kohútek, ktorý postavil a umelecky spracoval väčšinu tancov, ktoré súbor v súčasnosti tancuje. Súbor sa s nimi predstavil na rôznych folklórnych podujatiach a festivaloch (Detva, Terchová, Myjava, Východná a iné). Súbor sa už dlhé roky zúčastňuje medzinárodných prehliadok vo Francúzsku, ale svoj program predstavil aj v Španielsku, Litve, Turecku, Poľsku, Nemecku, na Sicílii alebo v krajinách bývalej Juhoslávie. 

V októbri 2017 sa Dopravár zúčastnil na *Beijing International Tourizm Festival* (BITF) v Pekingu.  

V súčasnosti súbor funguje pod záštitou mestskej časti Bratislava-Vrakuňa. Vedúcou súboru je Mária Hamarová. Členovia súboru sú väčšinou stredoškoláci a vysokoškoláci, no nájdu sa medzi nimi aj pracujúci ľudia. Tvoria súdržný a tvorivý kolektív, snažiaci sa aj v dnešnej uponáhľanej a komerčnej dobe udržiavať krásne tradície slovenského národa.

## Externé odkazy
Oficiálna stránka súboru  – zdroj informácií k tomuto článku.

Kategória:Slovenské folklórne súbory
Kategória:Organizácie založené v 1973
Kategória:Kultúra v Bratislave
Ekonóm (folklórny súbor)

**Ekonóm** je folklórny súbor založený študentmi Vysokej školy ekonomickej v Bratislave. Súbor vznikol 22. mája 1969 vo štvrtok večer, kedy sa uskutočnil prvý konkurz. Prvé tance boli z východného Slovenska: Karička a Zemplín. Ich choreografiu robil Paľo Širák, tanečník zo SĽUK-u.

FS Ekonóm tvorí partia mladých ľudí, najmä študentov Ekonomickej univerzity v Bratislave. Súbor sa rozdeľuje na tri zložky – hudobnú, spevácku a tanečnú. 

V súčasnosti FS Ekonóm prezentuje tance z Liptova, Horehronia, Zemplína, Spiša, Myjavy, Podpoľania, Hornej Nitry, Žitného ostrova, Požitavia, Oravy a Kysúc. 

Kategória:Slovenské folklórne súbory
Kategória:Organizácie založené v 1969
Kategória:Ekonomická univerzita v Bratislave
Kategória:Kultúra v Bratislave
Haviar (folklórny súbor)

**Folklórny súbor Haviar** je regionálny slovenský folklórny súbor, založený v roku 1985. Od začiatku svojej činnosti sa venuje spracovávaniu folklórneho materiálu z oblasti horného Gemera, konkrétne z obcí Rejdová, Čierna Lehota, Rožňavské Bystré a Gemerská Poloma. Vo svojom repertoári má aj tance z iných regiónov Slovenska, ktoré sú spracované do javiskovej podoby. Popri tancoch má v programoch zastúpené i spev a ľudovú hudbu.

Počas existencie folklórneho súboru sa v jeho radoch vystriedalo množstvo tanečníkov, spevákov a hudobníkov. V posledných rokoch tvoria základ súboru študenti stredných škôl pochádzajúci z okresu Rožňava. Vekové zloženie súboru je od 10 do 72 rokov, čo pozitívne prispieva k aktívnemu prenosu poznatkov, tradícií a zvyklostí zo starších členov na mladších.

Medzi úspechy folklórneho súboru Haviar patrí účasť na kategorizácii folklórnych súborov v roku 1989 v Humennom, kde bol zaradený do kategórie „C“ ako „vyspelý“. Vďaka tomu s ním vtedajšia Československá televízia natočila dva filmy: *Rejdovské motívy* a *Zbojnícke motívy*. Folklórny súbor sa pravidelne zúčastňuje na armádnych prehliadkach záujmovej umeleckej činnosti, kde získal viacero ocenení. Na celoštátnych prehliadkach vojenských folklórnych súborov „Folklórny Turiec“, ktoré sa konali v Martine, získal 4-krát titul laureát a tiež rad ocenení získali aj jeho sólisti a spevácka skupina. Medzi posledné úspechy folklórneho súboru patrí účasť na medzinárodnom festivale v Poľsku, kde súbor získal ocenenie za zachovávanie špecifického regiónu Gemer.  

Popri tanečnej zložke vyvíja svoju činnosť aj ženská a mužská spevácka skupina, sólisti speváci a inštrumentalisti. 

Folklórny súbor každoročne vystupuje na širokej škále vystúpení doma i v zahraničí.

Kategória:Slovenské folklórne súbory
Kategória:Organizácie založené v 1985
Kategória:Rožňava
Máj (folklórny súbor)

**Máj (folklórny súbor)**
* Máj (Piešťany) (folklórny súbor)
* Máj (Liptovský Mikuláš) (folklórny súbor)
Marína (folklórny súbor)

**Folklórny súbor Marína** je slovenský folklórny súbor z mesta Zvolen a okolia.

Zakladatelia súboru, inšpirovaní básnickym dielom A. Sládkoviča "Marína", v ktorom básnik ospevuje mladosť, krásu, lásku a čistotu ducha, chceli uvedené atribúty pestovať v novovznikajúcom folklórnom súbore a teda pokrstili ho menom Marína. Choreografie, hudobné úpravy a interpretácia piesňového materiálu pôsobia v duchu odkazu tejto lyricko-epickej básne.
Choreografickú tvorbu charakterizuje snaha o rozvíjanie špecifických lokálnych znakov tanečných motívov, dodržiavanie zaužívaných tradičných foriem tancov a pôsobivé estetické vyznenie námetu scénického uvedenia.

V Maríne pracujú tri zložky: tanečný súbor, hudobná zložka (sláčiková ľudová hudba s cimbalom a sólisti inštrumentalisti) treťou je dievčenská spevácka skupina. Tento, takmer sedemdesiatčlenný kolektív tvoria mladí študenti stredných a vysokých škôl a mladí pracujúci z mesta Zvolen a jeho blízkeho okolia.

Marína pracuje nepretržite od svojho vzniku roku 1966. Okrem vystúpení doma na Slovensku pravidelne účinkuje aj na zahraničných folklórnych festivaloch.

Kategória:Slovenské folklórne súbory
Kategória:Organizácie založené v 1966
Kategória:Kultúra vo Zvolene
Kategória:Organizácie vo Zvolene
Rozmarija (folklórny súbor)

**Rozmarija** je folklórny súbor, ktorý vznikol v Prešove v roku 1992 z iniciatívy umeleckej vedúcej  Mgr. Danky Kovalčíkovej a bývalých členov folklórnych súborov. Folklórny súbor ako celok postupne dospel do štádia folklórneho súboru so všetkými vekovými kategóriami. Vychovala sa vlastná mládežnícka skupina z detí ktoré v tomto súbore začínali pred 9 rokmi.

Počas svojej existencie folklórny súbor Rozmarija usporiadal viaceré premiérové programy a zúčastnil sa aj na príprave charitatívnych programov. Okrem vlastného plagátu, bulletinu sa môže súbor pochváliť aj vlastnými pohľadnicami s folkórnymi motívmi Veľkej noci, Vianoc a iných. Súbor má vlastné audiokazety a CD.

Od svojho vzniku až dodnes pôsobí súbor pri ABC Centre voľného času na Októbrovej ulici 30 v Prešove. Uchováva folklórne tradície východného Slovenska, prevažne regiónu Šariš. Prezentuje sa piesňami, tancami, hrami, šarišskou frazeológiou a zvykoslovím, ktoré sú spracované do dramatických pásiem s určitou mierou scénickej štylizácie. 

Kategória:Slovenské folklórne súbory
Kategória:Organizácie založené v 1992
Kategória:Kultúra v Prešove
Vzťah (sklad)

**Vzťah** alebo **syntaktický vzťah** je skôr laické označenie pre konkrétnu realizáciu formálnej stránky skladu, teda pre jednotlivé spôsoby spájania vetných členov do skladu. Poznáme tieto vzťahy: 

* zhoda (=kongruencia, gramatická zhoda) medzi podmetom a prísudkom alebo medzi nadradeným vetným členom a prívlastkom, keď podradený člen preberá gramatické kategórie nadradeného vetného člena; *pr.* dobrá kniha 
* väzba (=rekcia) medzi nadradeným vetným členom a predmetom, keď nadradený vetný člen určuje podradenému záväzne formu – pád, *pr.* píše list
* primkýnanie (=adjunkcia) medzi nadradeným podstatným menom a nezhodným prívlastkom *pr.* vchod do domu alebo medzi prísudkom a príslovkovým určením *pr.* išiel do mesta

Kategória:Syntax
Sklad

**Sklad** môže byť:
*priestor na uskladnenie, pozri skladisko
*v gramatike syntagmu, pozri syntagma
*všeobecne: zloženie niečoho; záhyb